"Počet úmrtí v oblasti Sahelu prudko narastá a je na čase, aby sa niektoré cesty preskúmali," povedal prezident v rozhovore pre francúzske médiá.
Povstalci obsadili väčšinu severnej časti Mali v roku 2012, čím spustili vojnu, ktorá sa medzičasom rozšírila aj do centrálnych oblastí Mali, ako aj do susedných štátov Burkina Faso a Niger. Napriek prítomnosti zahraničných vojakov sa situácia v regióne nezlepšuje.
Malijská vláda pritom možnosť rozhovorov s lídrami džihádistov dlhodobo vylučovala. Prezident Keita však teraz podľa AFP zmenil svoj postoj k tejto otázke.
"Sme pripravení stavať mosty na dialóg s každým…v istom bode si musíme sadnúť za stôl a rokovať," povedal. Takisto povedal, že bývalého prezidenta Mali Dioncoundu Traorého poslal na "misiu" v súvislosti s možnými rozhovormi.